סמל הרפובליקה הדרום-אפריקאית

**[[שלט אצולה|סמל]] ה[[הרפובליקה הדרום אפריקאית|טרנסוואל]]** (בהולנדית: **Wapen van Transvaal**) הוא סמלה הלאומי של הרפובליקה הדרום-אפריקאית, הידועה גם בכינויה רפובליקת הטרנסוואל, אשר התקיימה בשטחי דרום אפריקה של ימינו במהלך המחצית השנייה של המאה ה-19.

## עיצוב
בלב סמל הטרנסוואל שדה צבעוני עם מסגרת זהובה. הוא מחולק למספר חלקים: רבעו השמאלי העליון הוא בצבע אדום והוא מציג את האריה, בעל החיים המפואר ביותר בתחומי הרפובליקה הדרום אפריקאית, ואולי אף מדובר ספציפית באריה טרנסוואלני. שאר השדה מציג ייצוגים בולטים של האפריקאנר בתודעה הלאומית של הרפובליקה. הרבע העליון הימני, אשר צבעו כחול, מציג בגאווה את הלוחם האפריקאנר, העשוי בלא חת, כשהוא מחזיק כלי נשק ולבוש בלבוש מסורתי, לרבות כובע. החצי התחתון של השדה הוא בצבע ירוק, ומציג עגלת משא, המייצגת את האפריקאנר הנודד, ה"טרקבור", התר את הארץ בחפשו אחר חירות ומקום להקים בו מולדת. במרכז השדה מוצג סמל קטן ובו עוגן, המייצג את החיבור לאדמת הארץ. מעל השדה פורש את כנפיו נשר מוזהב, ומשני הצדדים תומכים סדרה של שישה דגלי הרפובליקה הדרום אפריקאית, שלושה מכל צד. בתחתית הסמל נמתחת המוטו מצד לצד, ובו כתוב בהולנדית "EENDRAGT MAAKT MAGT", שפירושו "אחדות היא כוח".


 קובץ:South Africa (1909) (14784211175) (cropped).jpg|אפריקאנרים נודדים בטרק הגדול באמצעות עגלת משא
 קובץ:South Africa-Krugersdorp Nature Reserve03.jpg|אריה טרנסוואל, המצוי באופן תדיר בשטחי הרפובליקה הדרום אפריקאית
 קובץ:Boer War Q101768.jpg|לוחמים אפריקאנרים במלחמת הבורים השנייה
 

## היסטוריה
282px|ימין|ממוזער|גלריית אוסף בולים רשמי מהרפובליקה הדרום אפריקאית משנת 1900. לצד הסמל עצמו המופיע בגאון בקצה השמאלי העליון של התמונה, כל אחד מהבולים כולל גם הוא העתק של סמל הרפובליקה
ב-18 בפברואר 1858, כארבע שנים לאחר הקמת הרפובליקה, קבעה מועצת העם, הפרלמנט של המדינה את סמל המדינה, שיהיה: "שדה כסף בו יוצב עוגן זהב עם נשר מעליו הפותח לרווחה את זרועותיו. בצידו הימני של השדה יעמוד גבר בלבוש מסורתי עם אקדח. בצידו השמאלי יעמוד אריה." למרות הדמיון לתצורה המודרנית של הסמל, ככל הנראה לאורך השנים הוא שינה מפעם לפעם את צורתו, עד שקיבל את מראהו המאוחר. גרסה מאוחרת כזאת כנראה התחילה להופיע החל משנת 1871. הסמל היה בתוקף עד ה-31 במאי 1902, אז הרפובליקה הדרום אפריקאית הובסה על ידי בריטניה במלחמת הבורים, וחדלה מלהתקיים.

לאחר ניצחון הבריטים על הרפובליקה הדרום אפריקאית, הם הקימו על חורבותיה את מושבת טרנסוואל, אשר התקיימה עד שנת 1910. הסמל שבחרו הבריטים למושבה זאת היה אריה, באופן אותו אפשר לראות כניסיון לשמר את מוטיב האריה מהסמל ההיסטורי של המקום - סמל הרפובליקה הדרום אפריקאית. בשנת 1910 אוחדו שטחי הרפובליקה הדרום אפריקאית עם שאר המושבות הבריטיות באזור, ועל בסיסן הוקם איחוד דרום אפריקה. סמל המדינה החדשה כלל ייצוג לא מבוטל לסמל הרפובליקה הדרום אפריקאית. מעל הסמל התנשא בגאון אריה, וברבע הימני התחתון של המגן עמדה עגלה, הדומה לעגלת האפריקאנר הנודד מסמל הרפובליקה. המוטו היה דומה אף הוא, במקום "אחדות היא כוח", "מהאחדות יבוא הכוח". לאחר נפילת האפרטהייד והקמת דרום אפריקה החדשה, סמל פרובינציית חאוטנג, בלב המשתרעת כיום בשטח עליו פעם התקיימה הרפובליקה הדרום אפריקאית, כולל באופן בולט שני אריות תומכים. המוטו של חאוטנג המודרנית מזכיר את זה של הרפובליקה, אך עם זאת שונה - במקום "אחדות היא כוח", "מאוחדים בגיוון".



 קובץ:Coat of Arms of South Africa 1910-1930.png|סמל איחוד דרום אפריקה, 1928–1994
 קובץ:Gauteng arms.svg|דגל פרובינציית חאוטנג, החל משנת 1994
 


## ראו גם
* דגל הרפובליקה הדרום אפריקאית
* סמל מדינת אורנג' החופשית
* סמל דרום אפריקה

## קישורים חיצוניים

* "ZUID AFRIKAANSE REPUBLIEK", באתר heraldica civica et militara
* "Arms of Transvaal", באתר Historical Flags of Our Ancestors
* "Zuid Afrikaansche Republiek, First Republic", באתר Armoria patriæ
* "Zuid Afrikaansche Republiek, Second Republic", באתר Armoria patriæ
* "Pre-Union colonies and republics - Boer republics", באתר South African Heraldry Website

## הערות שוליים

קטגוריה:הרפובליקה הדרום-אפריקאית: סמלים לאומיים
הרפובליקה הדרום אפריקאית, סמל
הרפובליקה הדרום אפריקאית, סמל